ජෝර්ජ් බ්ලේක්

**ජෝර්ජ් බ්ලේක්** (උපත **ජෝර්ජ් බෙහාර්** 11 නොවැම්බර් 1922) යනු, දෙපැති චරපුරුෂයෙක් ලෙසින් සෝවියට් සංගම සේවයෙහි යෙදී සිටීම නිසා ප්‍රචලිතවූ,   හිටපු  බ්‍රිතාන්‍ය චරපුරුෂයෙකි. මේ බව 1961 වසරෙහිදී එළිදරව් වීමත් සමගම වසර 42 ක සිර දඞුවකට ලක්වූ ඔහු, 1966 වසරෙහිදී වර්ම්වුඩ් ස්ක්‍රබ්ස් සිරගෙයින් මිදී එසෝසස වෙතට  පැනගියේය. ඔහු  කේම්බ්‍රිජ් චරපුරුෂයන් අතරින් එකෙකු නොවුනද, බොහෝවිට ඔවුන් සමග කාණ්ඩගත කොට හැඳින්විණි.

## චරිතාපදානය
### මුල් දිවිය 
1922 වසරෙහිදී නෙදර්ලන්තයේ රොටර්ඩෑම්හිදී බ්ලේක් උපන්නේ, ප්‍රොතෙස්තන්ත පසුබිමක් සහිත ලන්දේසි මවකට සහ  රටවැසියනය ලත් බ්‍රිතාන්‍ය යටත්වැසියෙක්වූ  ඊජිප්තියානු යුදෙව් පියෙකුට දාවය.ජෝර්ජ් ලෙසින් ඔහු නම් ලැබුවේ, පස්වන ජෝර්ජ් රජ අනුව යමිනි. ඔහුගේ කොන්ස්තන්තිනෝපල (වර්තමානයේ ඉස්තාන්බුල්) සම්භවය මධ්‍යයෙහි වුව,  පළමුවන ලෝක යුද්ධයෙහිදී ඔටෝමාන් අධිරාජ්‍යයට එරෙහිව සටන් කල ඔහුගේ පියා, ඇල්බට් බෙහාර්, නිර්භීතකම වෙනුවෙන් ප්‍රංශ සහ බ්‍රිතාන්‍යයන් වෙතින් සම්මාන ලැබීය. 1936 වසරෙහිදී ඇල්බට් මිය යන තුරු, බෙහාර් පවුල නෙදර්ලන්තයෙහි සැපපහසු ජීවිතයක් ගත කලහ.ඊජිප්තුවෙහි ඔහුගේ නෑදෑයින් හා සමගින් දිවි ගෙවීමට,  දහතුන්වන වියෙහි වූ ජෝර්ජ් යැවුනු අතර, කයිරෝහී ඉංග්‍රීසි පාසැලකට ඇතුළුවී අධ්‍යාපනය සිදු කරගෙන ගියේය. කයිරෝහී සිටියදී, ඔහුගේ ඥාති සොහොයුරු සහ පසුව  ඊජිප්තු කොමියුනිස්ට් පක්ෂයෙහි කැපීපෙනෙන සාමාජිකයෙක් වූ හෙන්රි කියුරියල් සමග ඔහු කිට්ටුවෙන් ආශ්‍රය කලේය.  1991 වසරෙහිදී බ්ලේක් පැවසුවේ, දශකයක් පමණ ඔහුට වඩා වැඩිමහල්වූ සහ එවිටද  කොමියුනිස්ට්වරයෙක්වූ  කියුරියල් හා සමගින් ඔහුගේ සමාසදය,  පසුකාලීන දිවියේ ඔහුගේ අදහස් හැඩගැස්වූ බවයි.

බ්ලේක් ගැටවරයෙක්ව සිටියදී, නාසි-විරෝධි ලන්දේසි විරෝධනයෙහි පණිවිඩකරුවෙකු වූයේ  **මැක්ස් ඩි ව්‍රයිස්** යන *රණ නාමය* යටතෙහිය. ඔහු සමාරෝධනය කෙරුණු මුත් ගැටවර විය නිසා තාවතාලිකව මුදා හරින ලදි. අතරතුර කාලයෙහිදී, පූජකවරයෙකු ලෙසින් වෙස්වලාගෙන , ලන්ඩනයට පැන ගියේ නොමැති නම්,  ඔහුගේ 18වන උපන්දිනයේදී යළි-සමාරෝධනය කෙරුමට ලක්වීමට තිබිණි. එංගලන්තයේදී ඔහුගේ නම බ්ලේක් බවට වෙනස් කල ඔහු, රහස් බුද්ධිතොරතුරු සේවාව (එම්අයි6) සඳහා සේවය කලේය. අයිරිස් පීක් නම් එම්අයි6 ලේකම්වරියක හා විවාහ වීමට ඔහු අදහස් කලද, ඇයගේ පවුල විසින් විවාහය සිදුනීම වැලැක්වූයේ බ්ලේක්ගේ යුදෙව් පසුබිම නිසා වන අතර, සම්බන්ධතාවය එතැනින් කෙළවර විය.

බ්ලේක් විසින් පසුව පැවසූවේ,  කොරියානු යුද්ධය අතරතුර සහ එයින් ඇතිවූ මහත් බලපෑම මත, ඔහු විසින් පැති මාරු කල බවයි. සම්මුඛ සාකච්ඡාවකදී ඔහු වෙතින් වරෙක විමසුනේ, "ඔබ විසින් සඵල ලෙසින් පැති මාරු කිරීමට ගත් ඔබගේ තීරණය පූරනය කල එක් සිද්ධියක් හෝ තිබේද?" යනුවෙන් වන අතර, එයට බ්ලේක්ගේ ප්‍රතිචාරය වූයේ, "එයට හේතුව වූයේ දැවැන්ත ඇමරිකානු පියාසැරි බලකොටුව විසින් කුඩා කොරියානු ගම්මාන වෙත නිර්දය ලෙසින් බෝම්බ හෙලූ අයුරු දැකීමයි. තරුණයන් යුද්ධ හුමුදාව සමග වූ නිසා මෙයට මුහුණ දුන්නේ ගැහැණුන් දරුවන් සහ මහළු ජනයාය. අප වුවද මෙයට ගොදුරු වීමට ඉඩ තිබුණි. මෙම මැඩලිය නොහැකි, තාක්ෂණික වශයෙන් උත්තරීතර රටවල් විසින් මා හට පෙනුනු පරිදී අසරණ ජනයාට එරෙහිව කරන සටනෙහි කොටස්කරුවෙකු වීම ගැන මම ලජ්ජාවට පත් වීමි. මම වැරදි පාර්ශ්වයෙහි සිටි බවට හැඟීමක් මට විය ... කොමියුනිස්ට් ක්‍රමය ව්‍යාප්ත වූයේ නම් මනුෂ්‍යත්වයට වඩාත් සුවදායක බවත් යුද්ධය කෙළවර කල හැකි බවත් මම සිතීමි." මෙය පිළිබඳව බ්ලේක් පසුව කියා සිටියේ, "මම දන්නේ නැහැ මම කොපමණ පාවා දුන්නාදැයි කියා මොකද එතරම් විශාල ප්‍රමාණයක් එතන අදාළ වුනා".  1959 වසරෙහිදී, GRU තුල සිටි මධ්‍යම ඔත්තුසේවා කාර්යාංශයෙහි ඉත්තකු පිළිබඳව බ්ලේක් දැනගත් අතර, ඒ අනුව 1960 දි මරණයට පත් කෙරුණු  පී. එස්. පොපෝෆ් අනාවෘත කිරීමෙහි හේතුභූත විය.

## ආශ්‍රිත
ප්‍රවර්ගය:1922 උපත්
ප්‍රවර්ගය:ජීවත්වන්නෝ
ප්‍රවර්ගය:සෝවියට් සංගමය වෙත ප්‍රහරණය සිදු කල බ්‍රිතාන්‍ය බුද්ධිතොරතුරු පුද්ගලයෝ
ප්‍රවර්ගය:සෝවියට් සංගමය වෙත චරපුරුෂ සේවය සිදු කිරීම නිසා වැරදිකරුවූ බ්‍රිතාන්‍ය ජනයා
ප්‍රවර්ගය:සෝවියට් සංගමය වෙනුවෙන් සේවය කල බ්‍රිතාන්‍ය චරපුරුෂයෝ
ප්‍රවර්ගය:බ්‍රිතාන්‍ය මාක්ස්වාදීහූ
ප්‍රවර්ගය:බ්‍රිතාන්‍ය කොමියුනිස්ට්වාදීහූ
ප්‍රවර්ගය:දෙපැති ඔත්තුකරුවෝ
ප්‍රවර්ගය:ලන්දේසි සම්භවයක් සහිත බ්‍රිතාන්‍ය ජනයා
ප්‍රවර්ගය:තුර්කි සම්භවයක් සහිත ඉංග්‍රීසි ජනයා
ප්‍රවර්ගය:ලන්දේසි විරෝධන සාමාජිකයෝ
ප්‍රවර්ගය:රහස් බුද්ධිතොරතුරු සේවා පුද්ගලයෝ
ප්‍රවර්ගය:රොටර්ඩෑම්හී ජනයා
ප්‍රවර්ගය:එංගලන්ත සහ වේල්ස් හිරබාරයෙන් පැනගියවුන්
ප්‍රවර්ගය:ඕඩර් ඔෆ් ප්‍රෙන්ඩ්ෂිප් සම්මානය ලද වුන්
ප්‍රවර්ගය:හමුදා ඉතිහාසයෙහි 1961 වසර
ප්‍රවර්ගය:දේශපාලනයෙහි 1961 වසර